text: Forsikringsselskab: Vi har ikke en ghetto-liste
  15 december 2014 kl. 16.51
  - Vi er ikke interesserede i at forsikre dem, for vi kan se at vi ikke er konkurrencedygtige på prisen. Sådan lyder det fra IF Forsikring, efter at flere beboere i Skovparken i Kolding har fået nej til at tegne en forsikring hos selskabet.
  Flere beboere, som TV SYD har talt med, har fået negativt svar fra forsikringsselskabet IF, da de forsøgte at tegne forsikring hos dem.
  Men det er der en god forklaring på, siger den presseforsvarlige i IF.
  - Vi er ikke interesserede i at forsikre dem, for vi kan se at vi ikke er konkurrencedygtige på prisen, siger den presseansvarlige i forsikringsselskabet IF, Birgitte Tingbaek til TV SYD.
  - Men vi har ikke nogen ghettoliste, så handler udelukkende om geografi. Vi kigger på de erstatningsudbetalinger, der har været i området, og på indbruds- og hærværks-statistikker, siger hun til TV SYD
  Hør hele forklaringen fra IF i videoen herunder.
  